google/wiki40b huggingface dataset:
Halsbåndparakitter

Beskrivelse

Hannene har et markert bånd rundt halsen, som kan variere i farge og har gitt opphav til det norske navnet på gruppen. Det mest karakteristiske ved halsbåndparakittene er deres lange og sterke hale. Den gjør dem til gode flygere og som er dyktige til å manøvrere. Et annet kjennetegn er et bredt og kraftig nebb, som står i kontrast til en lang og slank kropp.

Historien

Grekerne i det gamle Hellas må ha verdsatt halsbåndsparakitter høyt, for den ble dokumentert alt 350 år f.Kr. Legen Ktesias beskrev en fugl som kunne snakke det indiske språket. Fuglen bar en blågrønn fjærdrakt og et lilla ansikt med svart skjegg.
...of the parrot about as large as a hawk, which has a human tongue and voice, a dark-red beak, a black, beard, and blue feathers up to the neck, which is red like cinnabar.5 It speaks Indian like a native, and if taught Greek, speaks Greek.

- Photius Bibliotheca or Myriobiblon History of India.
På den tiden skilte man ikke papegøyer fra parakitter, derfor brukes betegnelsen parrot. I nyere tider har det blitt påvist at det var en halsbåndparakitt, men det er usikkert hvilken art som ble beskrevet. Ifølge noen kilder kan det ha vært P. cyanocephala eller P. roseata .
Det var gjerne rike kvinner som kjøpte snakkende halsbåndsparakitter til prisen av en slave. De hadde dem i store bur laget av elfenben, skilpaddeskall og sølv.

Fotogalleri

Nedenfor er kun et utvalg av artene.
Landsforeningen Alopecia Areata

Landsforeningen Alopecia Areata (LAA) er en landsomfattende forening for alle som har sykdommen alopecia areata (flekkvis håravfall).
Foreningen har et kontaktnett bestående av likemenn i alle Norges fylker.

Medlemmer

LAA har ca. 500 medlemmer i Norge, fordelt på hovedmedlemmer, familiemedlemmer og støttemedlemmer. Årsmøtet er foreningens høyeste organ.

Historie

LAA ble startet i 1985 av to jenter som hadde alopecia, men manglet informasjon om sykdommen, tips og råd om anskaffelse/bruk av parykk, hvilken frisør man bør oppsøke, støtte til parykk og et nettverk av mennesker i samme situasjon.

Om sykdommen

Alopecia areata er en ikke sjelden sykdom som kjennetegnes ved flekkvis tap av hår på hodet og/eller andre steder på kroppen. Ca. 1% av Norges befolkning antas å ha denne sykdommen, og den rammer begge kjønn i alle aldre, men mest unge mennesker.
Sykdommen kan deles inn i 3 kategorier: alopecia areata, alopecia universalis og alopecia totalis. Uansett hvor utbredt sykdommen blir, er muligheten for at håret kommer tilbake tilstede.
USAs presidentkandidater 2008

Amerikanske presidentkandidater 2008 er en liste over erklærte kandidater til Presidentvalget i USA 2008. Erklærte kandidater har meldt fra til den offisielle valgkommisjonen at de er kandidater.
Trio (Wiese/Wøllo/Waring-album)

Trio er et musikkalbum med Jan Wiese, Erik Wøllo og Rob Waring, utgitt i 1984. Albumet er produsert av Jan Erik Kongshaug.
Utfor under Paralympiske vinterleker 1994

Under Paralympiske vinterleker 1994 ble det konkurrert i utfor.
PAGON

PAGON (Progressive Architects Group Oslo Norway) var en sammenslutning av arkitekter som ønsket å videreføre de funksjonalistiske CIAM-ideene fra mellomkrigstiden. Målet var å arbeide for en ny, modernistisk arkitektur. Gruppen ble dannet på begynnelsen av 1950-tallet, men til tross for sin korte levetid ble den et viktig kontaktledd mot datidens internasjonale impulser.
Sentrale skikkelser i PAGON var Sverre Fehn, Geir Grung, P A M Mellbye, Christian Norberg-Schulz, Arne Korsmo og Håkon Mjelva.
Bygdeskomakerne

Bygdeskomakerne (finsk: Nummisuutarit) er en komedie i fem akter av den finske forfatteren Aleksis Kivi, skrevet i 1864.
Aleksis Kivi fikk Statsprisen for denne komedien. Stykket ble oppført på Det norske teatret i 1930.
Rancagua

Rancagua er en by i Chile og hovedstad i Region V O'Higgins. Byen har en befolkning på 218,000 (2004).
Byen er berømt i Chiles historie da den var åsted for Katastrofen ved Rancagua i 1814, der chilenske styrker som sloss for uavhengighet fra Spania, ble nedkjempet. Dette tapet markerte begynnelsen på en periode som kalles Reconquista.
Studentparlamentet ved Høgskulen i Sogn og Fjordane

Studentparlamentet (StP) er det øverste studentpolitiske organ ved Høgskulen i Sogn og Fjordane. De er studentene sin stemme overfor høyskole, kommune, fylkeskommune og departement. 
Studentparlamentet  er samansatt av studenter fra alle avdelingene, til sammen 17 representanter. Valgperioden er fra september til juni hvert studieår.
Erik Reichelt

Krigstjeneste

Reichelt var med i motstandsarbeidet i Tønsberg og Oslo og var involvert i etterretningstjeneste og flyktningtransport. Han forlot Norge i februar 1942, men var flere ganger tilbake i hemmelig oppdrag.
Under Operasjon Martin (Red) var gjorde Reichelt sin første tur med Shetlandsgjengen om bord på MK «Bratholm I». Reichelt ble såret i kamp med tyskerne og døde på sykehus i Tromsø.
Rubber Ball

«Rubber Ball» er en amerikansk popsang, skrevet i the Brill Building i New York City av Gene Pitney og Aaron Schroeder.
Sangen ble innspilt av Bobby Vee 12. august 1960 i United i Hollywood, hvor fire sanger ble innspilt. Produsenten var Thomas «Snuff» Garrett. Sangen markerte også Vees første bruk av å overdubbe sin andrevokal.
Den ble utgitt på singlen Liberty F-55207 7. november 1960. B-siden var «Everyday».
«Rubber Ball» ble en hit i begynnelsen av 1961 for Bobby Vee. I realiteten var det den platen som gjorde Vee til en internasjonal stjerne.
Sangen var A-siden på Vees femte singleutgivelse i USA, hvor den lå som # 6 på Billboard Hot 100-listen. Den ble en gjennombruddshit for han i Storbritannia, hvor den nådde en fjerdeplass.

Norsk versjon

H. Kullerud har skrevet en norsk tekst. Den har tittelen «Ballen min».
Swapna Barman

2014

Barman deltok i sjukamp under Asialekene 2014, der hun kom på femteplass med 5178 poeng.

2016

Hun deltok i Asiamesterskapet i friidrett innendørs 2016, der hun kom på åttendeplass i høydehopp.

2017

I Asiamesterskapet i friidrett 2017 vant hun sjukamp, med ny personlig rekord på 5942 poeng.
Hun representerte India under VM i friidrett 2017, der hun kom på 26. plass med 5431 poeng.
Marco Materazzi

Fotball-VM i 2006

Han spilte en avgjørende rolle da Italia vant VM 2006 i Tyskland. Han scoret blant annet et viktig mål i den siste og avgjørende gruppespillkampen mot Tsjekkia.
I finalen mot Frankrike scoret han Italias utligningsmål på en heading etter corner. I annen ekstraomgang, et par minutter før dommeren blåste av for full tid, ble han skallet i brystet av Zinedine Zidane slik at han falt. Zidane fikk rødt kort for hendelsen. Før skallingen skal Materazzi ha sagt nedlatende ting om Zidanes søster. Dette er blitt bekreftet av begge under intervjuer, Materazzi fortalte i august 2007 i TV-programmet «Sorrisi e Canzoni» at han sa følgende:«Den horen jeg foretrekker er din søster», like før Zidane reagerte med å skalle han ned. I den påfølgende straffesparkkonkurransen scoret Materazzi sikkert på sitt straffespark (Italia vant straffesparkkonkurransen 5-3).
Materazzi fikk 2 kampers karantene og 5000 sveitsiske franc i bot for å ha provosert Zidane.
Valutahandel

Valutahandel foregår i valutamarkedet - også kalt interbankmarkedet - og gir mulighet for at stater, virksomheter og privatpersoner kan kjøpe og selge valutaer. Det anses at det gjennomsnttlig omsettes for over fem billioner amerikanske dollar daglig.
Det har tradisjonelt sett vært banker, store virksomheter og lignende, som har hatt adgang til valutamarkedet, hvilket primært skyldes høye minimumstransaksjoner. Siden 2004 har volumet gått betraktelig opp, grunnet større interesse blant private tradere.
Friidrett under Middelhavslekene 1991

Friidrett under Middelhavslekene 1991. Friidrett var en av flere sporter under de ellevte middelhavslekene som ble arrangert i Athen i Hellas i perioden 28. juni til 12. juli 1991. Det var ellevte gangen som friidrett var med på programmet under Middelhavslekene. Det ble konkurrert i trettiåtte øvelser, tjuetre for menn og femten for kvinner. Italia ble beste nasjon med elleve gullmedaljer foran Frankrike med åtte.
Luftforsvarets flygeskole

Luftforsvarets flygeskole, LFS, er en avdeling i Luftforsvaret som gir opplæring til fremtidige militære flygere og navigatører. Flygeskolen er siste stoppested i en omfattende utvelgelsesprosess, og gir grunnleggende opplæring før elevenes egentlige flygerutdanning starter.

Bakgrunn

Militær flygeropplæring i Norge oppsto da Hærens flyveskole og Marinens flyveskole startet med sine første elevkull i henholdsvis 1914 og 1915. Ved utbruddet av andre verdenskrig opphørte flygerutdanningen i Norge. Det ble i november 1940 åpnet et skolesenter i Toronto, Flyvåpnenes Treningsleir (FTL), gjerne kalt Little Norway. Her ble det utdannet 20 kull med flygere, samt flere kull med navigatører, telegrafister og annet flypersonell. I 1945 ble skolen flyttet og opprettet som Norwegian Training Base (NTB) ved Winkleigh i Devon.
Virksomheten på Winkleigh fortsatte til november 1945. Da ble gjenværende fly sendt til Gardermoen, der flyskolen oppsto under navnet Feltflyskolen.
En periode var elementærutdannelsen satt ut på anbud til Widerøes Flyveselskap, og foregikk på Eggemoen, Rygge, Fornebu og Jarlsberg, frem til Flygeskolen i juni 1952 ble etablert på Værnes flystasjon. Skolen har siden 2002 vært ved Bardufoss flystasjon.

FlyOP-flygerutdanningen

Fra 1955 til 1988 utdannet flyskolen også Hærens OP-flygere (observasjonspostflygere). 83 flygere fra Hæren fikk vingen i denne perioden.
Stigant Point

Stigant Point er et lett synlig nes, 65 meter over havet, som ligger 11km sørvest for Davey Point på nordkysten av King George Island i Sør-Shetlandsøyene. Det ble kartlagt og navngitt i 1935 av mannskapet på RRS «Discovery II» under Discovery Investigations.
Yehudi Menuhin

Bakgrunn

Yehudi Menuhin ble født i New York av foreldre som stammet fra Gomel i Hviterussland, og vokste opp i San Francisco.

Karriere

Han gav sin første solokonsert i 1925, og flere fulgte i 1926 i New York. I 1927 dro han til Paris og opptrådte på flere europeiske scener. Menuhin fikk sitt gjennombrudd som 13-åring om aftenen den 12. april 1929 med Konzert der Drei B (Bachs fiolinkonsert i E-dur, Brahms fiolinkonsert, Beethovens fiolinkonsert) med Berliner Philharmoniker i Berlin-filharmonien. Etter stående applaus, var salen i flere minutter stum av beundring. Albert Einstein, som satt i salen, sa at jetzt weiß ich, dass es einen Gott im Himmel gibt (nå vet jeg at det finnes en Gud i himmelen).
Karrieren som konsertfiolinist førte Menuhin over hele verden. I 1963 grunnla han en egen fiolinskole i London, siden han var misfornøyd med fiolinundervisningen i Storbritannia. Han var dessuten virksom som dirigent (fra 1982 som sjefdirigent for Royal Philharmonic Orchestra).
Yehudi Menuhin hadde også et stort sosialt engasjement, og tok i 1977 initiativ til konsertrekken Live Music Now i England, for å gi konserter for mennesker som ikke hadde mulighet til å komme på konserter (sykehus, aldershjem, invalidehjem, fengsler)
I 1999 grunnla han Yehudi Menuhin-stiftelsen i Tyskland, til fremme av barns kreativitet. Stiftelsens arbeide er særlig rettet mot økonomisk svake grupper. Et av dens viktigste programmer er MUS-E, et kunstnerisk program for skoler.
Menuhin huskes også for sitt engasjement for forsoning mellom folkene.
I 1985 ble han britisk statsborger, og ble opphøyet i adelstanden samme år.
Han var gift i annet ekteskap med primaballerinaen Diana Gould.
Touché

Touche (Touché!) – Når man blir truffet i fekting sier man touché, og etter hvert er det blitt brukt også i overført betydning. Man utbryter gjerne touché når noen har kommet med en treffende replikk.
I musikklivet brukes uttrykket om en liten fanfare som markerer for eksempel overrekkelsen av en hedersbevisning eller utrop av en vinner. Ennå brukes toucheen, mens navnet er i ferd med å bli glemt.
Solenergi

Produksjon av solstrøm

Strømproduserende solenergi, der solens energi brukes til å skape spenningsforskjell mellom plater av silisium. Spenningsforskjellen tas ut som likerettet strøm. Når strømmen skal brukes i husholdninger omformes den til vekselstrøm i en vekselretter.
Det er utviklet flere forskjellige teknologier med blant annet tynnfilm. Solceller av multikrystalinsk silisium utnytter 10-15% av solens energi ved optimal innstråling. Solceller basert på monokrystalinsk silisium har en noe høyere effektivitet. De siste årene har virkningsgraden nesten økt hvert år, ettersom teknologien har blitt bedre. Spesielt gjøres det store kvantesprang innen nanoteknologi, som med sikkerhet vil kunne bidra til å øke effektiviteten.
De fleste solpaneler (60 cellers paneler) kommer i standardmål på 1,65x0,992m, uavhengig av leverandør, men det finnes også paneler i andre størrelser og med utforming som ikke er rektangulær.

Solinnstråling

Øverste laget av atmosfæren mottar omtrent 1366 W / m², denne mengden er målt av satellitter og er også kjent som solkonstanten. Denne mengden varierer med ca 0.1% over 11 års perioder. 
Mengden solenergi som treffer jordens overflate i løpet av 40 minutter er større enn all energien verdens befolkning trenger i løpet av et år. Av den totale energien går omtrent 19% bort i absorbasjon i atmosfæren, og skyer reflekterer gjennomsnittlig 35%.  Vanligvis regner man 1020 W per kvadratmeter ved havoverflaten, målt på en overflate som står normalt på (i en rett vinkel på) solen.
Deferred Action for Childhood Arrivals

Deferred Action for Childhood Arrivals (DACA) er en amerikansk immigrasjonsforskrift vedtatt av USAs president Barack Obama i juni 2012. DACA gjør det mulig for visse illegale immigranter å få arbeidstillatelse i USA, nemlig de som ankom USA som mindreårige. Forskriften og dens følger har vært omdiskutert og er blitt opphevet under president Donald Trump.

Historikk

President Barack Obama offentliggjorde forskriften under en tale i Rose Garden ved Det hvite hus den 15. juni 2012. 
Den 5. juni 2017 kunngjorde justisminister (United States Attorney General) Jeff Sessions at forskriften oppheves.
Freddie Langrind

Medlemskap

Langrind er medlem av TONO.
Mindretallsregjering

I et parlamentarisk system skilles det mellom mindretallsregjeringer og flertallsregjeringer. Mindretallsregjeringer kjennetegnes ved at de ikke har et avklart flertall bak seg i parlamentet. I praksis betyr dette ofte at det eller de partiene som inngår i regjeringen tilsammen har færre enn halvparten av representantene i parlamentet. 
Mindretallsregjeringer kan ha uttalt støtte fra flere partier i parlamentet, slik at det parlamentariske grunnlaget er avklart. Ofte vil dette ikke være tilfellet, og regjeringen må søke støtte fra sak til sak.
I land med forholdstallsvalg, som Norge og Sverige, vil ofte mange partier være representert i parlamentet, og det kan være  vanskelig å etablere en flertallsregjering. I land med flertallsvalg, som USA og Storbritannia, vil det som regel være færre partier som blir representert i parlamentet, og flertallsregjeringer vil være vanligere.

Mindretallsregjeringer i Norge

I Norge må en regjering i dag ha minst 85 mandater for å ha flertall. Alle regjeringer siden 1971 har vært mindretallsregjeringer, med tre unntak: Kåre Willochs regjering fra juni 1983 til etter stortingsvalget i 1985, Jens Stoltenbergs andre regjering fra 2005 til 2013 og Erna Solbergs regjering fra 22. januar 2019. 
Det er ulike grunner til at et mindretall på Stortinget klarer å danne regjering. Den viktigste er at SV og Fremskrittspartiet, som fløypartier har hatt liten forhandlingsstyrke. Arbeiderpartiet har med god grunn tatt støtte fra SV for gitt, og borgerlige koalisjonsregjeringer av høyst ulike slag har, med det omvendte argument, tatt støtte fra Frp for gitt.
Aribert Heim

Død

I boken Ingen glemsel – ingen tilgivelse fra høsten 2007 hevder en tidligere oberst i den israelske hæren, Danny Baz, at han var med på å drepe Heim i 1982 gjennom en jødisk hevngruppe kalt «Uglen» på øya Catalina utenfor Los Angeles. Etter drapet skal de ha dumpet liket i Stillehavet. Dette blir avvist av nazijegerne.
I 2009 rapporterte den tyske TV-stasjonen ZDF at Heim døde i Kairo den 10. august 1992.
Dette bestrides imidlertid av andre, blant annet har det ikke vært mulig å oppspore graven eller levningene hans. I en BBC-dokumentar som ble sendt 12. september 2009 ble det hevdet at tysk politi hadde besøkte Kairo i 2009, uten å finne noen beviser på Heims død.
I 2012 fastslo en tysk domstol at han døde av kreft i Kairo i 1992.
Sør-Afrika under Afrikamesterskapet i friidrett 2004

Resultater (ufullstendig)

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Rabbit Hole

Handling

Filmen handler om hvordan et pars liv bir snudd på hodet etter av sønnen deres dør i en ulykke.
Becca og Howie Corbett sørger over dødsfallet til deres fire år gamle sønn Danny, som ble drept i en bilulykke da han løp ut i gata etter hunden sin. Becca ønsker å gi bort Dannys klær, fjerne Dannys ting og selge huset, men Howie er sint på Beccas eliminasjon av alt som minner dem om barnet deres. Howie ønsker også å gjenoppta seksuelle relasjoner med Becca og få et nytt barn, men hun avslår tilnærmelsene.
Beccas mor, Nat, sammenligner seg selv med Becca ettersom hun mistet en 30 år gammel sønn på grunn av en overdose. Becca påpeker at de to dødsfallene ikke er sammenlignbare, men innser med tiden at sorgen er den samme og aldri vil opphøre. Beccas søster, Izzy, er gravid. Selv om Izzy misliker det, gir Becca henne stadig råd om det å bli mor.
Becca og Howie deltar i en selvhjelpsgruppe, men Becca blir irritert av noen medlemmer av gruppen, spesielt av at barnets dødsfall tillegges Guds vilje. Howie fortsetter å delta på møtene uten Becca, og Gabby, et medlem gjennom lang tid, innleder nesten et forhold. Howie trekker seg imidlertid ut av det.
I mellomtiden begynner Becca å møte Jason, tenåringen som kjørte bilen som traff Danny. Hun oppdager at han føler seg skyldig, og hun ber ham om å ikke klandre seg selv for ulykken. Jason forteller henne om en tegneseriebok kalt Rabbit Hole han skriver, som er om parallelle universer, og gir den til Becca, som synes den er vidunderlig. Howie liker ikke Beccas møter med Jason.
Howie og Becca begynner med nye aktiviteter, slik som bowling og spill, og de begynner å akseptere sønnens dødsfall.
Howie og Becca beslutter å holde en lunsj i hagen. Scenen begynner med at Howie forteller Becca hvordan lunsjen vil foregå, mens skjermen samtidig toner over i lunsjen mens Howie fortsetter å snakke i bakgrunnen. Filmen slutter med Becca og Howie sittende i hagen og holde hverandre i hendene etter at alle gjestene har gått.

Priser og Nominasjoner

Nicole Kidman ble nominert til både Oscar og Golden Globe for sin rolle i filmen.
Argyre Planitia

Argyre Planitia er et nedslagskrater på Mars med en diameter på rundt 900 km. Krateret har en lys okerfarge når det ikke er dekket av frost. Kraterkantene er opp til 3 km høye og krateret er omgitt av fjellkjedene Nereidum Montes i nord og Charitum Montes i sør.
Ultra-bredbånd

Ultra-bredbånd som er en direkte oversettelse av begrepet ultra-wideband (UWB), er betegnelsen på en radioteknologi som opererer med en veldig høy båndbredde (>500 MHz). Teknologien kan brukes til rask overføring av data, radar, avbildning og lokaliseringssystemer. For eksempel er den trådløse standarden av USB basert på denne teknologien (https://web.archive.org/web/20060125010824/http://www.usb.org/developers/wusb/).
Flere aktører jobber med produkter basert på denne teknologien. Blant annet utvikler det norske selskapet Novelda AS (http://www.novelda.no) radarteknologi basert på UWB.
Organisasjonen WiMedia Alliance organiserer selskaper og forskningsmiljøer som utvikler ultra-bredbånd.
Tarattia

Utseende

Middelsstore, brune sommerfugler, vingene på oversiden med et hvitt tverrbånd.

Utbredelse

Slekten finnes på Filippinene, Borneo og Sulawesi.
Filefjell

Filefjell er et fjellområde mellom Lærdal i Sogn og Vang i Valdres i Norge. Her, hvor det fra gammelt av har vært ferdselsvei mellom Østlandet og Vestlandet, går hovedveien mellom Oslo og Bergen, europavei 16, som på sitt høyeste når opp på 1013 moh. Litt vest for det høyeste punktet går grensen mellom Sogn og Fjordane og Oppland fylker.
Ved Otrøvatnet, hvor elven Begna har sitt utspring, ligger Nystuen skysstasjon, som opprinnelig var en av statens fjellstuer. Lenger vest ligger den gamle skysstasjonen og hotellstedet Maristuen, som også opprinnelig var fjellstue. Mellom disse ligger St. Thomas-kirken.

Friluftsliv

Filefjellområdet kan brukes som et utgangspunkt for dagsturer til Sognefjorden, Hallingdal og Valdres. Det er flere severdigheter i omegnen, som stavkirker og den gamle kongeveien mellom Oslo og Bergen som er god bevart og egner seg til turer.  Det er også muligheter for jakt og fiske på Filefjell. Her er det mange fiskevann, og det selges jaktkort mange steder. Filefjellområdet har alpinsenter, mange aktiviteter og overnattingssteder.

Kongevegen 1793

Kongevegen fra 1793 gikk frem til 1843 over Murkløpphøgda (Murklopphaugen) og nådde dermed på sitt høyeste rundt 1250 moh. Fra da ble den avløst av Bergenske Hovedvei, som gikk langs Smedalsvatnene og gjennom Smedalen. I dag går E16 også gjennom Smedalen, noen steder i samme løp som Bergenske (men utvidet), og noen steder ved siden av. Derfor står Kongevegen uberørt og ligger omtrent som da den ble bygget mellom Kyrkjestølane og Maristova  Ved stiftsgrensa nær veiens høyeste punktet ble det med stor kostnad og anstrengelse reiste en støtte etter at veien var ferdig. Stifsstøtta kostet til sammen 245 riksdaler, omtrent det samme som tre års budsjett for Filefjellsvegen. Den er laget av marmor fra Lier (som også leverte marmor til Marmorkirken i København), men utformet og gjort ferdig i København. Støtta måtte skjæres i flere deler før den ble fraktet til fjells. Stiftsstøtta (eller stiftsdelesteinen) ble senere flyttet et par ganger, men står nå på det opprinnelige stedet. Ellers er Filefjell egnet til skigåing og fotturer.
Kongevegen fra 1793 var den første kjørbare vei mellom østlandet og vestlandet. A.J. Hammer, som var generalvegmester på vestsiden, skrev i 1797 at vegen nå er «saaledes oparbeidet og istandsat, at man nu med Kiærre eller Vogn kan kiøre over de Stæder hvor Fordum var Livs Fare med løs Hæst at passere». Anleggsarbeidet på vestsiden ble ledet av Wilhelm Jürgensen, mens det på østsiden ble ledet av Johan Jørgen Krohn. Begge var offiserer og anleggsarbeiderne var en blanding av soldater og utkommanderte bønder.
Kongevegen fikk i 2014 Vakre vegers pris.
Sphingonaepiopsis

Utseende

Ganske små (vingespenn 25-35 millimeter), tettbygde, gråbrune svermere. De hører til blant de aller minste medlemmene av denne familien.
Vingene er påfallende små sammenlignet med den korte og lubne kroppen. Antennene er noe fjærformede hos hannene og nesten så lange som forvingene, som er lett flikete med et mørkere tverrbånd i midten. Bakvingene er grå.
Larvene er slanke, grønnlige med lyse striper, med et kort horn på bakerste kroppsledd.

Levevis

Larvene lever på planter i maurefamilien (Rubiaceae).
De voksne svermerne er mest aktive i skumringen og besøker blomster som de henger foran på svirrende vinger.

Utbredelse

Slekten er utbredt i Afrika, inkludert Madagaskar og i Asia. Én art forekommer i Sørøst-Europa.
Kristiansand Sandvolleyballklubb

Kristiansand Sandvolleyballklubb, KSK (Stiftet 2005) er en klubb i Kristiansand som driver volleyballaktiviteter inne og ute hele året. Klubbens hjemmebane er Gimle sandvolleyballbane ved Gimlehallen. Innendørs trening i vinterhalvåret foregår primært i Odderneshallen.
Foreldreaksjonen mot samnorsk

Foreldreaksjonen mot samnorsk ble organisert av Riksmålsforbundet i 1951 for å motarbeide myndighetenes samnorskpolitikk. Den utgav blant annet kamp- og kulturavisen Frisprog, som kom ut to ganger i måneden fra 1953 frem til 1986 og hadde Margrethe Aamot Øverland og Sofie Helene Wigert som første redaktører, og samlet inn nesten 400 000 underskrifter mot samnorsk. Foreldreaksjonen mot samnorsk sies å ha medvirket i stor grad til at myndighetene etterhvert gav opp samnorskpolitikken.